Und jetz no öppis, kurz, zuem andre Gschlächt:  Doo hesch Erfahrig, das isch gar nit schlächt.  Hesch s Motto: Ych bi nuur e ganze Maa  Und zfriide, wenn y au e Frindin haa.  Zuem Glügg findsch lycht Kontagt, das haisst es stoht  E näggschti scho baraad, wenn aini goht….  ….Nur bisch de maischte gwaltig iiberläge,  Das isch für die Verbindige kai Säge.  Doch schliesslig driffsch, scho im e gwiise Alter  Erneut uff d Claudine Köhler, und die gfallt Der.  Si isch e Vorzaigfrau, adrett und stolz  Mit ere Hoorbracht, schwarz wie Eebeholz.  Si isch e Frau, wo  schnäll und guet bigryfft.  Si isch durch d Schuel vom Läbe au scho gryft.  Im Moode zaichne isch si top und au  Erfolgrych, kurz: si isch e Powerfrau.  Au uns gfallt d Claudine, dorum sin mir ganz  Bigaischtered vo däre Allianz.